སྤོས་མེད་ཀྱི་ཁྲིད་ཡིག

སྤོས་མེད་ཀྱི་ཁྲིད་ནི།སྐྱབས་སེམས་སྔོན་དུ་སོང་ནས།ཧཱུྃ་ལས་མདུན་གྱི་ནམ་མཁར་ཐུན་མོང་བའི་སྲུང་བའི་འཁོར་ལོའི་དབུས་སུ་སེང་ཁྲི་པདྨ་ཉི་མ་མ་ཧེ་དམར་པོའི་གདན་གྱི་སྟེང་དུ།དྲིན་ཆེན་རྩ་བའི་བླ་མ་འཇམ་དབྱངས་གཤིན་རྗེའི་གཤེད
དམར་པོ།།དེའི་མཐའ་བསྐོར་དུ་རིན་ཆེན་པད་ཟླའི་གདན་ལ།བརྒྱུད་པའི་བླ་མ།ཡི་དམ་ལྷ་ཚོགས།སངས་རྒྱས་བྱང་སེམས།འཕགས་པ་ཉན་རང་།དཔའ་བོ་མཁའ་འགྲོ།།ཆོས་སྐྱོང་སྲུང་མའི་ཚོགས་ཀྱིས་བསྐོར་བ།བླ་མའི་ཐུགས
ཀའི་འོད་ཟེར་གྱིས་ཁམས་གསུམ་སེམས་ཅན་ཐམས་ཅད་ཡི་དམ་ལྷའི་རྣམ་པར་བྱས།གོང་གི་མཐར་འཁོད།ཨོཾ་བཛྲ་པུཥྤེ་ཨཱཿཧཱུཾ།ཨོཾ་བཛྲ་དྷཱུ་པེ་ཨཱཿཧཱུཾ།ཨོཾ་བཛྲ་ཨཱ་ལོ་ཀེ་ཨཱཿཧཱུཾ།ཨོཾ་བཛྲ་གནྡྷེ་ཨཱཿཧཱུཾ།ཨོཾ་བཛྲ་ནཻ་ཝི་དྱ་ཨཱཿཧཱུཾ།ཨོཾ་རཱུ་
པ་པ་བཛྲཱི་ཧཱུྃ།ཨོཾ་ཤ་པཱ་པཛྫིཿཧཱུྃ།ཨོཾ་གནྡྷེ་བཛྲཱི་ཧཱུྃ།ཨོཾ་ར་ས་བཛྲཱི་ཧཱུཾ།ཨོཾ་སྥ་དྷེ་བཛྲཱི་ཧཱུཾ།ཨོཾ་དྷརྨ་དྷཱ་ཏུ་བ་ཛྲཱི་ཧཱུྃ།དུས་གསུམས་ད་རྒྱས་ཐམས་ཅད་ཀྱི་ངོ་བོ་དཔལ་ལྡན་བླ་མ་དམ་པ་ལ་བདག་ལ་གནོད་པའི་དགྲ་བགེགས་ཐམ་ཅད་དབུལ་བར་བགྱིའོ།།
ཞེ་སྡང་བྲལ་བར་བྱིན་གྱི་བརླབ་ཏུ་གསོལ།ཕན་འདོགས་པའི་བཤེས་གཉེན་ཐམས་ཅད་དབུལ་བར་བགྱིའོ།།ཆགས་པ་དང་བྲལ་བར་བྱིན་གྱི་བརླ་ཏུ་གསོལ།བར་མའི་འགྲོ་བ་རྣམས་དང་།བདོག་པའི་དངོས་པོ་ཐམས་ཅད་དབུལ་བར་བགྱིའོ།།
འཛིན་ཆགས་སེར་སྣ་དང་བྲལ་བར་བྱིན་གྱི་བརླབ་ཏུ་གསོལ།དཔལ་ལྡན་བླ་མ་དམ་པས།བདག་གི་བསམ་པ་མཁྱེན་པར་མཛད་དུ་གསོལ།བདག་ལ་ཐུགས་རྗེས་གཟུང་དུ་གསོལ།བདག་ལ་བྱིན་གྷིལླཱིར་རབ་ཏུ་གསོལ།ཐོད་པའི་ནང་གི
ལུས་ཀྱི་དུམ་བུ་རྣམས་ཟག་པ་མེད་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར།ཨོཾ་ཨཱཿཧཱུཾ།དགེ་འདུན་ལ་སྐབས་སུ་མཆིའོ།།ཆོས་ལ་སྐབས་སུམཆིའོ།།སངས་རྒྱས་ལ་སྐྱབས་སུ་མཆིའོ།།དུས་གསུམ་སངས་རྒྱས

ཐམས་ཅད་ཀྱི་ངོ་བོ་བླ་མ་རིན་པོ་ཆེ་ལ་སྐྱབས་སུ་མཆིའོ།།བླ་མའི་སྐུ་གསུང་ཐུགས་དང་རང་གི་ལུས་ངག་ཡིད་གསུམ་དབྱེར་མི་ཕྱེད་པའི་ངང་དེ་ཉིད་ནས།ཐོལ་སྐྱེས་ཀྱི་ཤེས་པ་གང་ཤར་གྱི་འཆར་སྒོ་དེ་ཉིད་ཐོག་མར་གང་ནས
འོངས།ད་ལྟ་ཇི་ལྟར་གནས།མཐར་གང་དུ་འགག།ཅེས་རང་སེམས་ལ་རང་སེམས་ཀྱིས་བརྡ་སྦྱར་བས།དང་པོ་གང་ནས་ཀྱང་མ་འོངས།ད་ལྟར་གང་དུའང་མི་གནས།མཐར་གང་དུའང་མི་འགག་མོད་ཀྱི།འོང་བར་སྣང་བ་དང་།།
གནས་པར་སྣང་བ་དང་།འགག་པར་སྣང་བའི་སྐད་ཅིག་མ་དེ་ཉིད་ལ།ངེས་ཤེས་ཀྱིས་ཡིད་ཆེས་སུ་དྲངས།དེ་ལྟར་བཙལ་བས་རྙེད་པའི་སེམས་རྣམ་རྟོག་ཡུལ་ཡུལ་ཅན་གང་ཡིན་སྒོ་དགུ་ནས་རང་གི་ལུས་ནང་དུ་པུར་གྱིས་བཅུག་པས།།
གསལ་ཞིང་དྲངས་པའི་མར་མེའི་རྩེ་ལྟ་བུ་དེ་ཉིད་གློག་ལྟར་འོད་དུ་འཁྱུག་ཅིང་།མཐར་སྟིལ་བ་ནས་བུ་ག་ཧར་གྱི་ཕྱེ་ནས།སྐྱེས་བུས་མདའ་འཕངས་པ་ལྟར།ཕྱིའི་རྒྱ་མཚོའི་འགྲམ་མཐའ་ཀླས་པར་སོང་།ལུས་གཤིན་རྗེའི་གཤེད་སྐུའི་རྣམ
པ་དེ་ཉིད་ཡང་ཞིང་གཡོ་བའི་ཤིང་ལོ་རླུང་གིས་བསྐྱོད་པ་ལྟར།བདེ་བ་ཅན་དུ་འོད་དཔག་མེད་པའི་དྲུང་དུ་བཞག།ཨོཾ་ཨཱཿཧཱུྃ།སེམས་རིག་པའི་ངོ་བོ་ནམ་མཁའ་སྟོང་པའི་ཡེ་ཤེས་རྣམས་གཅིག་ཏུ་འདྲེས་ཏེ་དེར་འཛིན་པ་མེད་པར་བཞག།
བྱིན་རླབས་བླ་མའི་རྣལ་འབྱོར་ནི།རང་ཉིད་ཀྱི་སྤྱི་བོར་བླ་མ་འཇམ་པའི་དབྱངས་གཤིན་རྗེའི་གཤེད་དངོས་སུ་བསྒོམས་ནས།སྙིང་ཁོང་རུས་པའི་གཏིང་ནས།མོས་གུས་ཀྱི་གདུང་ཤུགས་དྲག་པོས་ངག་ཏུ།དུས་གསུམ་སངས་རྒྱས་ཐམས
ཅད་ཀྱི་ངོ་བོ་བླ་མ་རིན་པོ་ཆེ་ལ་གསོལ་བ་འདེབས་སོ།།ཞེས་ཕུར་ཚུགས་སུ་གསོལ་བ་བཏབ་ནས།རང་ལ་ཐིམ་པའི་ངངལ་མཉམ་པར་འཇོག་གོ།།མཉམ་མེ་དི་སྙིང་རྗེའི་རྣལ་འབྱོར་ནི།།གནོད་བྱེད་ཀྱི་དགྲ་བགེགས་ལྟ་བུ་ཞིག་ལ་ཆེད་དུ

གཏད་ནས་བསྒོམས་ཏེ།ཨ་རེ་སྡུག།འདི་དང་བདག་སྐྱེ་བ་དུ་མར།ཕ་མ།ཕུ་ནུ།མཛའ་བཤེས་སུ་ཡང་ཡང་འགྲོགས་ཤིང་།ཕན་ཚུན་ཕན་པ་རྗེས་སུ་སྒྲུབ་པ་ལ།ད་ལྟ་ལས་ཀྱིས་བསྐུལ་ནས་སྨོན་པ་ལྟར་རང་དབང་མེད་པར་གནོད
ཅིང་འའཚེ་བར་བྱེད་པ་སྙིང་རེ་རྗེ།འདིའི་གནོད་སེམས་ཐམས་ཅད་ཞི་བར་གྱུར་ཅིག་སྙམ་དུ་བསྒོམ།རྩ་བ་རྒྱུའི་རྣལ་འབྱོར་ནི།རང་གི་སོ་ན་པ་ལྟ་བུའི་དཔེས་མཚོན་པ་གཅིག་ལ།དེ་དང་རིགས་མཐུན་པའི་སེམས་ཅན་གཞན་གྱི་སྡུག་བསྔལ་དང་ལེན
གྱི་བྱམས་པ་བཅོས་མ་མ་ཡིན་པ།བདག་གི་སོ་ན་པ་འདི་ཁོ་ནས་སེམས་ཅན་ཐམས་ཅད་ཀྱི་སོན་པའི་གོ་ཆོད་པར་གྱུར་ཅིག་སྙམ་དུ་བསྒོམ།སྲོག་རྩོལ་རླུང་གི་རྣལ་འབྱོར་ནི།རང་ཉིད་ཕྱི་གཤིན་རྗེའི་གཤེད།ནང་དར་དམར་གྱི་རྒྱལ་པ་བུས
པ་ལྟ་བུ་སྟོང་པའི་ངང་ནས།ཧཱུྃ་གསུམ་དང་།ཧ་གསུམ་གྱིས་སྟོད་སྨད་ཀྱི་རླུང་རོ་མ་ལུས་པ་བསལ་ནས་འཇམ་རླུབ་བསྦྱར་ཏེ།ཕོ་བ་གཡས་སྐོར་གཡོན་སྐོར་ལན་བཅུ་དྲུག།ཡན་ལག་ལྷ་སྦྱོང་དང་འབྲེལ་བར་བྱའོ།།རྟེན་འབྲེལ་རྫིས་ཀྱི་རྣལ
འབྱོར་ནི།བསྒྲུབས་ཤིང་བྱིན་གྱི་བརླབས་པའི་བཅུད་ལེན་བརྟེན་པ་ཉིད་ཡིན་ནོ།།རྡོ་རྗེ་འཇིག་བྱེད་ཀྱི་རྣལ་འབྱོར་ནི།རང་ལུས་གཤིན་རྗེའི་གཤེད་དུ་གསལ་བའི་སྤྱི་བོར་བླ་མ་འོད་དུ་ཞུ།སྨིན་མཚམས་ནས་རྡོ་རྗེ་ནོར་བུའི་བར་གྱི་རྩ་དབུ་མ་སྲོག།
གི་རླུང་སྔོ་དམར་འོད་ཟེར་ལྔ་ལྡན་གྱིས་གང་བར་བསམ་ནས་འཇམ་རླུང་འཛིན་པའོ།།བདུན་པ་བར་ཆད་ཀྱི་ཆོས་བསལ་བའི་གཟེར་བུ་ཡང་།སྔར་ཤིན་ཏུ་སྤྲོས་པ་མེད་པའི་བཀའ་ལུང་མན་ངག་ལ་གོམས་པ་ལྷུར་བླངས་པའི་ངང་ཉིད་ནས།།
གུ་ཡོངས་རྒྱ་འབྱམས་སུ་སྤྱོད་པ་ཉིད་གནད་ཀྱི་སྙིང་པོར་གྱུར་པས་སྔ་མའི་ཏིང་ངེ་འཛིན་གྱི་བོགས་འབྱིན་པ་སྟེ།རྐྱེན་སྣང་གི་འཆར་སྒོས་བློ་ཡུལ་གཡེངས་ཏེ།བསམ་གཏན་གྱི་ཡུལ་ལ་ཚེར་མ་བྱེད་ན།རྐྱེན་སྨད་དེ་ཉིད་དངོས་གྲུབ་ཏུ་བླངས

ནས།སྔར་སེམས་བསྐྱེད་པའི་ཐབས་དྲུག་གི་བྱིན་རླབས་བླ་མའི་རྣལ་འབྱོར་སྐབས་ལྟར་བླ་མའི་སྣང་བ་ལམ་དུ་བྱེད་པའི་རྣལ་འབྱོར་དང་ལྡན་པས་གསོལ་བ་རྩེ་གཅིག་ཏུ་བཏབ་མཚམས།བླ་མ་དང་རང་སེམས་བསྲེས་ནས།
འབོ་ལ་ལེ་ཤིག་གེ་རྒྱ་ཡན་དུ་འཇོག་ཅིང་།བློ་རབ་ཀྱིས་ཅེར་ཕོག་ལས་མ་གཡོས་པར་རང་སོ་གཟུང་།བློ་འབྲིང་གིས་འཆར་སྒོའི་ཡུལ་གང་སྣང་ལ་སོར་འཇོག་ཏུ་བསྲུང་།།བློ་ཐམས་གང་ཤར་རྗེས་མཐུད་རྩ་བྲལ་དུ་ལམ་དུ་འཁྱེར།ཡང་རྣམ་
རྟོག་གི་ཚོགས་ཀྱི་འཆར་སྒོ་འགག་མེད་དུ་སྣང་ན།རང་གི་ལུས་ཐ་མལ་པར་གནས་པའི་ལག་པ་གཡས་སུ་གང་བྱུང་ཆ་མེད་པའི་ཡེ་ཤེས་ཀྱི་རལ་གྲི་རྣོ་ངར་དང་ལྡན་པས།ལུས་གཅེས་འཛིན་གྱི་སྙེམས་འཕྲིགས་རྡུལ་ཙམ་མེད་པར་དུམ་བུ
བརྒྱ་སྟོང་དུ་གཏུབས་ཏེ་གནོད་བྱེད་འབྱུང་པོ་རྣམས་ལ་ཅི་དགར་བྱིན་པས།ཚིམས་ཤིང་ཡི་རང་མགུ་བ་བླ་ན་མེད་པ་ཐོབ་སྟེ།སེམས་རྒྱུད་ཀྱི་འཁོན་འཛིན་གདུག་རྩུབ་མ་ལུས་པ་ཞི་ནས་ཕན་པ་དེ་བྱང་ཆུབ་ཀྱི་སེམས་དང་ལྡན་པར་བསམས་ལ།།
ཨོཾ་ཨཱཿཧཱུྃ།ཞེས་བརྗོད་ལ་མཉམ་པར་བཞག།ཡང་རྣམ་རྟོག་ཏོལ་གྱིས་སྐྱེས་ན།གང་སྣང་བའི་རྣམ་རྟོག་ཟུག་རྔུ་ཅན་དེ་ཉིད།གོང་གི་རྣམ་རྟོག་འོད་གསལ་གྱི་མན་ངག་ལྟར།ལུས་སེམས་རྟེན་དང་བརྟེན་པ་སོ་སོར་ཕྱེ་ནས།རང་རིག་མར།
མེའི་རྩེ་མོ་ལྟ་བུ་དེ་ཉིད།གང་འཇིག་པར་སྣང་བ་དེ་ཉིད་ཀྱི་སྙིང་དཀྱིལ་དུ་ཐིམ་པས་སེམས་ཉིད་དེ་ཉིད་ཀྱི་ངོ་བོར་གྱུར་པར་བསམལ་མཉམ་པར་གཞག།ཡང་རྣམ་རྟོག་ཏོལ་སྐྱེས་ན།འཆར་སྒོ་དེ་ཉིད་ཀྱི་ངོ་བོ་རང་ལ་མ་ཡེངས་རྒྱང་སོ་བཙུགས་པས།
་ཉིད་གཉིས་མེད་ཀྱི་ཡེ་ཤེས་ཡིན་ན།ཁྱོད་རྟོག་པར་བལྟའམ་ཞེས།ཐག་ཁྲལ་སྦྲུལ་དུ་འཁྲུལ་པ་ཐག་པར་གོ་བའི་རང་ཉམས་བཞིན་དུ་འཁྲུལ་པ་གཞི་མེད་རྩ་བྲལ་དུ་གྱུར་ཏེ།བར་ཆད་ཀྱི་གཡུལ་ལས་རྣམ་པར་རྒྱལ་བའོ།།སྤྲོས

པ་ཀུན་གྱི་ཡིད་དགའ་ལ།།སྤྲོས་མེད་གྲོལ་བའི་ལམ་སྟོན་པའི།།ལམ་མཆོག་དམིགས་པའི་གནད་བསྡུས་འདི།།ཉུང་བ་སྡོམས་ཡི་གེར་བགོད་པའོ།།གློ་བོ་ལོ་ཙཱ་བའི་གཏོང་ཐུན་ལས་བཏུས་སོ།།ཙཿ།